**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**78/2023. (III.13.) Kt. számú**

**határozata**

**A HBVSZ Zrt. „v.a” képviseletében eljáró végelszámoló követelésállományának átadásáról szóló javaslatairól**

Tiszavasvári Város Önkormányzata Képviselő-testülete „**A HBVSZ Zrt. „v.a” képviseletében eljáró végelszámoló követelésállományának átadásáról szóló javaslatairól” szóló előterjesztéssel kapcsolatban az alábbi döntést hozza:**

1. **Megismerte** a **Hajdúkerületi és Bihari Víziközmű Szolgáltató Zrt** „v.a.” (a továbbiakban: HBVSZ Zrt. „v.a.”) képviseletében eljáró **végelszámoló által** – a 2023. március 14-i tulajdonosi közgyűlésére – tett, a **HBVSZ Zrt. „v.a” követelésállományának átadásáról szóló alábbi alternatív javaslatait:**

***„A” alternatíva***

A HBVSZ Zrt.”v.a.” tulajdonosi közgyűlése elfogadja, hogy az Önkormányzatok a saját illetékességi területükhöz tartozó (a szakértői vélemény figyelembevétele után fennmaradt) túlfizetést és követelésállományt is átveszik. Az átvétel időpontja és módja: a végelszámolás záró dátuma, a HBVSZ Zrt. „v.a.” és az illetékes Önkormányzat között létrejött engedményezési szerződéssel

Határidő: a végelszámolás záró dátumát követő 30 nap

Felelős: Dr. Tóth Szilvia - Végelszámoló

***„B” alternatíva***

A HBVSZ Zrt.”v.a.” tulajdonosi közgyűlése elfogadja, hogy az Önkormányzatok csak a saját illetékességi területükhöz tartozó (a szakértői vélemény figyelembevétele után fennmaradt) követelésállományt veszik át. Az átvétel időpontja és módja: a végelszámolás záró dátuma, a HBVSZ Zrt. „v.a.” és az illetékes Önkormányzat között létrejött engedményezési szerződéssel

Határidő: a végelszámolás záró dátumát követő 30 nap

Felelős: Dr. Tóth Szilvia - Végelszámoló

***„C” alternatíva***

A HBVSZ Zrt.”v.a.” tulajdonosi közgyűlése a követelésállományának átadásáról a HBVSZ Zrt. „v.a.” soron következő tulajdonosi közgyűlésén hoz döntést.

1. **Tiszavasvári Város Önkormányzata Képviselő-testülete** a jelen határozat I. pontjában foglalt javaslatokat megismerve, „**A HBVSZ Zrt. „v.a” követelésállományának átadásáról szóló javaslatairól”az alábbi alternatívát fogadja el, azzal a kiegészítéssel, hogy a lehetőség szerint az elévült követeléseket nem kívánja átvenni, míg a túlfizetések cégen belüli rendezését támogatja:**

***„B” alternatíva***

A HBVSZ Zrt.”v.a.” tulajdonosi közgyűlése elfogadja, hogy az Önkormányzatok csak a saját illetékességi területükhöz tartozó (a szakértői vélemény figyelembevétele után fennmaradt) követelésállományt veszik át. Az átvétel időpontja és módja: a végelszámolás záró dátuma, a HBVSZ Zrt. „v.a.” és az illetékes Önkormányzat között létrejött engedményezési szerződéssel

Határidő: a végelszámolás záró dátumát követő 30 nap

Felelős: Dr. Tóth Szilvia - Végelszámoló

1. Felhatalmazza a polgármestert, hogy amennyiben a **jelen határozattal elfogadott alternatíva nem kap többségi szavazatot, vagy a közgyűlés az előterjesztés halasztása mellett dönt a jelen határozat I. pontjában foglalt „C” alternatívát támogassa.** Felhatalmazza továbbá, hogy amennyiben a **szakértői vélemény kizárja elévült követelések és a túlfizetések cégen belüli rendezését**, úgy az eljárás mielőbbi lezárása érdekében, **ezen kitételek hiányában is jóváhagyó döntéssel képviselje az önkormányzatot.**
2. Felkéri, hogy a döntésről HBVSZ Zrt. „v.a.” végelszámolóját tájékoztassa, a testület javaslatát a közgyűlésen képviselje.

**Határidő: azonnal Felelős: Szőke Zoltán**

 **polgármester**

 **Szőke Zoltán Dr. Kórik Zsuzsanna**

 **polgármester jegyző**

1. melléklet **A HBVSZ Zrt. „v.a” képviseletében eljáró végelszámoló követelésállományának átadásáról szóló javaslatairól szóló 78/2023. (III.13) Kt. számú határozathoz**

 Hajdúkerületi és Bihari Víziközmű Szolgáltató Zrt.”v.a.”

 4220 Hajdúböszörmény, Radnóti M. u. 1.

Telefon: 52/561-007, Fax: 52/561-008

E-mail: titkarsag@hbvsz.hu

**ELŐTERJESZTÉS**

*mely készült a Hajdúkerületi és Bihari Víziközmű Szolgáltató Zrt „v.a.” 2023. március 14-i tulajdonosi közgyűlésére*

Tárgy: A HBVSZ Zrt „v.a.” követelésállományának átadásáról szóló határozat elfogadása

**Tisztelt Közgyűlés!**

Tájékoztatom a Közgyűlést, hogy a Társaság által nyilvántartott követelések a fogyasztókkal szemben fennálló vízszolgáltatással kapcsolatos követelések, illetve a végrehajtási eljárás során az adósok helyett megfizetett eljárási díjak. A túlfizetések pedig a fogyasztók általi többletutalásokat tartalmazzák. Ezek a 2. sz. mellékletben településekre és típusok szerint szétbontásra kerültek. Illetve minden Önkormányzat részére az illetékesség szerinti követelés összetétel, év szerinti bontásban kiküldésre került.

A 2023. január 31-ei közgyűlésen tett javaslatoknak megfelelően a túlfizetések és a követelések elengedésével kapcsolatban a szakértői vélemény megkérésre került, azonban még nem érkezett meg.

Véleményem szerint a szakértői vélemény alapján elengedhető követelések és kivezethető túlfizetések után a fennmaradó összegből kellene az egyes Önkormányzatoknak az illetékességi területükhöz tartozó követelésállományt és túlfizetéseket átvennie.

Az engedményezés során a Társaság, mint a követelés jogosultja átruházza a követelést és ennek következtében a követelés jogosultja az lesz, aki a követelést az átruházás következtében megszerzi. Tehát az engedményezést követően a követelés behajtására az adott Önkormányzat már saját részére lesz jogosult. Az engedményezés ellenszolgáltatás nélkül történne, a vagyonfelosztás részeként.

Azon túlfizetések, amelyek a HBVSZ Zrt „v.a.”-nál kerülnek kivezetésre, azok társasági adó alap növelő tételek, mert a Társaságnak bevételként kell őket kezelnie. A HBVSZ Zrt.”v.a.” elengedett követelései viszont eredményt csökkentő hatással fognak jelentkezni.

Javaslom, hogy a követelés átadása a végelszámolás lezáró dátummal történjen meg.

Kérem a közgyűlést, hogy döntsön arról, hogy a szakértői vélemény által kivezethető összegek után az egyes Önkormányzatok:

* a fennmaradt túlfizetést és követelésállományt is átveszik
* a HBVSZ Zrt.”v.a.” a teljes fennmaradt túlfizetést vezesse ki (fordítsa át bevételbe) és az Önkormányzatok csak a hozzájuk tartozó követelésállományt veszik át.

 Amennyiben az összes túlfizetés kivezetésre kerül, ezen összegnek a maximális társasági adó hatása (csökkentő tételek nélküli) 3.000.000,- Ft körüli összeg.

Hajdúböszörmény, 2023. március 6.

 Dr. Tóth Szilvia

 végelszámoló

**1. HATÁROZATI JAVASLAT**

***„A” alternatíva***

A HBVSZ Zrt.”v.a.” tulajdonosi közgyűlése elfogadja, hogy az Önkormányzatok a saját illetékességi területükhöz tartozó (a szakértői vélemény figyelembevétele után fennmaradt) túlfizetést és követelésállományt is átveszik. Az átvétel időpontja és módja: a végelszámolás záró dátuma, a HBVSZ Zrt. „v.a.” és az illetékes Önkormányzat között létrejött engedményezési szerződéssel

Határidő: a végelszámolás záró dátumát követő 30 nap

Felelős: Dr. Tóth Szilvia - Végelszámoló

***„B” alternatíva***

A HBVSZ Zrt.”v.a.” tulajdonosi közgyűlése elfogadja, hogy az Önkormányzatok csak a saját illetékességi területükhöz tartozó (a szakértői vélemény figyelembevétele után fennmaradt) követelésállományt veszik át. Az átvétel időpontja és módja: a végelszámolás záró dátuma, a HBVSZ Zrt. „v.a.” és az illetékes Önkormányzat között létrejött engedményezési szerződéssel

Határidő: a végelszámolás záró dátumát követő 30 nap

Felelős: Dr. Tóth Szilvia - Végelszámoló

***„C” alternatíva***

A HBVSZ Zrt.”v.a.” tulajdonosi közgyűlése a követelésállományának átadásáról a HBVSZ Zrt. „v.a.” soron következő tulajdonosi közgyűlésén hoz döntést.